ایران نینگ انرژی وزیری رضا اردکانیان, عراققه طبیعی گاز صادر قیلگن لیک لری نی بیلدیررایکن, بیراق امریکا قوشمه ایالتلری نینگ تحریم لری سببلی اوشبو گاز نینگ پولی نینگ ایران گه انتقال ایتتیریله آلمه گن لیگی نی معلوم قیلدی.
اردکانیان, اوشبو پول بیلن ایران نینگ اوروپا دن کرونا ویروس واکسینی ساتیب آله دیگن لیگی نی بیلدیردی.
اردکانیا, اوشبو مطلب نی ایران نینگ رسمی ایرنا خبر آژانسی بیلن قیلگن مصاحبه سیده بیلدیردی.
اوروپا ده گی بیر شرکت دن کووید 19 واکسینی ساتیب آلیش لری بوییچه عراق ده گی پولدن استفاده ایتیلیشی توغریسیده عراق بیلن کیلیشیب آلگن لیک لری نی بیلدیرگن اردکانیان, تیزده اوشبو پول دن فایده له نیش لری نی امید ایتیاتگن لیگی نی معلوم قیلدی.
اردکانیان, عراق نینگ 6 میلیارد دالر گه یقین قرضی نی توله مه گن لیگی سببلی توناوون عراققه سفر قیلگن ایدی.
امریکا قوشمه ایالت لری نینگ بیر تامانلمه بانکچیلیک بوییچه تحریم لری سببلی ایران نینگ کوپلب اولکه لرده گی میلیاردلب دالرلیک پولی نی آلالمه گن لیگی کورینماقده.
